Initsiaal
Initsiaal (ladina keeles initialis 'algne, algus-') on sõna, lõigu, peatüki või pikema tekstiosa suur ilustatud algustäht raamatus, käsikirjas või mujal. Ehisalgustähed olid eriti levinud käsitsi kirjutatud raamatutes ja varasemates trükistes (inkunaablites). Initsiaali suurus võib olla mitme rea kõrgusest kuni peaaegu tervet lehekülge katvani. Kõige varasemates tükistes jäeti trükiteksti initsiaalide asukohtadesse tühimikud ning initsiaalid lisati käsitsi.